b'\n_START_ARTICLE_\nLasc\xc4\x83r Catargiu (monitor)\n_START_PARAGRAPH_\nLasc\xc4\x83r Catargiu a fost un monitor fluvial din \xc3\xaenzestrarea marinei militare rom\xc3\xa2ne, din perioada Primului R\xc4\x83zboi Mondial.\n_START_SECTION_\nDate tehnice\n_START_PARAGRAPH_\nA f\xc4\x83cut parte - al\xc4\x83turi de monitoarele Ion C. Br\xc4\x83tianu, Ioan Lahovary \xc8\x99i Mihail Kog\xc4\x83lniceanu - dintr-o serie de patru nave similare, comandate de statul rom\xc3\xa2n la \xc8\x99antierele navale din Trieste \xc8\x99i ansamblate la \xc8\x98antierul Naval Gala\xc8\x9bi, \xc3\xaen perioada 1907-1908. Nava avea un deplasament de 680 tone, fiind \xc3\xaenzestrat\xc4\x83 cu trei tunuri de 120 mm Skoda, patru tunuri de 47 mm Skoda, dou\xc4\x83 mortiere de 120 mm Skoda, \xc8\x99i dou\xc4\x83 mitralier Maxim de 6,5 mm.\n_START_SECTION_\nPrimul R\xc4\x83zboi Mondial\n_START_PARAGRAPH_\nLa declararea mobiliz\xc4\x83rii din 1916, monitorul Catargiu era comandat de comandorul, Alfons Sion, av\xc3\xa2nd ca secund pe c\xc4\x83pitanul Ioan Isb\xc4\x83\xc8\x99escu.  \xc3\x8en perioada particip\xc4\x83rii Rom\xc3\xa2niei la Primul R\xc4\x83zboi Mondial, flotila de monitoare a executat misiuni de sprijin a for\xc8\x9belor pe timpul B\xc4\x83t\xc4\x83liei de la Turtucaia \xc8\x99i a a ac\xc8\x9biunilor militare din Dobrogea. \xc3\x8en partea a doua a campaniei monitoarele au executat misiuni de ap\xc4\x83rare a Deltei Dun\xc4\x83rii.'